
Vágyakozás (festmény sorozat)

Kulcsszavak: művészet; festészet; relief; expresszív
Dolgozatom témája a nemek egymáshoz való viszonya. Viharos kapcsolatuk jelenesetben egyirányú ábrázolása, érzéseik reprezentálása.
Pontosabban, a felek egymás iránti vágyakozása, képzelgéseik és gondolataik bemutatása.
Sok művészt foglalkoztat a témakör, többek közt a korai alkotókat is Renoir, Klimt, Degas, Picasso, Magritte és Giacometti is helyet kap a területre gondot fordítók között.
Sorozatom első eleme, melyet a ,,Megérint a képzelet” alcímmel láttam el, a képzelet szülte idealizált idomokat ábrázolja. Az érintés illúzióját csak erősíti a technika, sok helyen puszta kézzel hordtam fel az anyagot és itt-ott látszódnak az ujj- és kézlenyomatok.
A ,,Megtévesztő gondolatok” című alkotást a legjobban egy szóval lehetne leírni: Túlgondolás. A másik személlyel kapcsolatos gondolataink, melyek szinte már egy cseppet sem tükrözik a valóságot. Lehet szó akár az idealizálásról, akár önbizalomhiányunkról, ami miatt nem érezzük magunk elégnek választottunkhoz.
Az utolsó elem egy tovább fejlesztése is lehetne az első képnek, mint ahogy az alcím ,,Test és környezet” is mutatja itt már nem csak a testi vágyakról van szó. Még mindig a vágyakozás témakörén belül mozgunk, azonban a képzelgő többet érez puszta szexuális vonzalomnál, sokkal inkább vágyik a személy környezetére. Az élete része lenni.
A festmény sorozat vegyes technikával készült, karton alapra. Gipsz/gipszpólya, ragasztó, akril és olaj segítségével.
Műveim rendíthetetlen hajlandóság jellemzi, hogy szembenézzen kultúránk „tabu" témáival olyan alkotásokban, amelyek gyakran nagy, a témához jól illeszkedő konfrontatív léptékben készülnek.
Vad és kifejező munkáimat az absztrakt és az expresszionizmus ötvözetének minősíteném, mivel gyakran egyesítem az absztrakt és a figuratív elemeket miközben érzelmeim/gondolataim vizuális megjelenítésén dolgozom. Műveim mérete, súlya és mélysége miatt gyakran már-már szobrászati tulajdonságok jellemzik.



